User:Sangamner jilha

प्रस्तावित संगमनेर जिल्हा

संगमनेरचे मध्यवर्ती स्थान – संगमनेरपासून अतिशय दुर्गम असे अकोले तालुक्यातील साम्रद हे गाव सुमारे ९५ किमी आहे तर श्रीरामपूरच्या पूर्वेला त्या तालुक्यातील पाचेगाव सारखे शेवटचे गाव ७५ किमी अंतरावर आहे. दक्षिणेला कोपरगाव तालुक्यातील येसगाव हे शेवटचे गाव संगमनेरपासून सुमारे ६० किमी अंतरावर आहे. पूर्व आणि दक्षिणेच्या मध्यावर असलेले राहुरी विद्यापीठ हे संगमनेरपासून ७० किमी पेक्षा कमी अंतरावर आहे. मात्र श्रीरामपूर पासून साम्रदचे अंतर १४७ किमी, राहुरी ते साम्रद १५५ किमी, कोपरगावपासून साम्रद १४५ किमी इतक्या अंतरावर आहे. अशा परिस्थितीत संगमनेरखेरीज इतर कोणत्याही तालुक्याचा जिल्हा मुख्यालय म्हणून विचार झाला तर इथल्या ५७ टक्के लोकांची अवस्था आगीतून पडून फुफाट्यात गेल्यासारखी होईल.

प्रस्तावित जिल्ह्यात संगमनेर (१७२), अकोले(१९१), श्रीरामपूर (५४), कोपरगाव (७९), राहुरी (९६ ), राहाता (६०) असा ६५१ गावांचा मिळून हा जिल्हा होणार आहे. या जिल्ह्याचा भौगोलिकदृष्ट्या विचार केला तर दुर्गम म्हणावा असा खूप मोठा भाग केवळ संगमनेर आणि अकोले तालुक्यात आहे. संगमनेर आणि अकोले वगळता इतर तालुक्यांच्या बहुतांशी गावातील लोकांसाठी जिल्हा मुख्यालय हे खूप दूर आहे किंवा तिथे जाण्यासाठी सुविधा उपलब्ध नाही हा प्रश्न नाहीये.

संगमनेर हा डोंगरदऱ्या आणि अतिशय दुर्गम वाडी वस्त्यांचा मिळून बनलेला १७२ लहान मोठ्या गावांचा तालुका आहे. संगमनेर शेजारील अकोले हा तर सह्याद्रीच्या पर्वत रांगांमध्ये १९१ लहान मोठ्या गावांबरोबरच छोट्या छोट्या आदिवासी पाड्यांचा मिळून बनलेला अति दुर्गम तालुका आहे. मुख्यत्वे याच दोन तालुक्यांना अहमदनगर हे जिल्हा मुख्यालय सर्वाधिक गैरसोयीचे आहे. त्यामुळे या दोन तालुक्यांमधील ३६३ वाडी, वस्त्या, आदिवासी पाडे, आणि इतर गावातील सर्वसामान्य नागरिक, अतिशय गोरगरीब आदिवासी बांधव यांची सोय हा सर्वात महत्वाचा मुद्दा ठरतो.